Toshkent halqa avtomobil yo‘lida joylashgan "Kompas" savdo majmuasi va Qo‘yliq dehqon bozori oralig‘idagi yerosti o‘tish yo‘li vaqtincha yopiladi. Toshkent shahar hokimligi xabariga ko‘ra, bu yo‘l-qurilish ishlari olib borilayotgani sababli amalga oshiriladi. Qayd etilishicha, bu vaqt davomida piyodalar Toshkent halqa avtomobil yo‘lidagi 9 qavatli uy va Qo‘yliq kiyim bozori oralig‘ida joylashgan yerosti piyodalar o‘tish yo‘lidan foydalanishi mumkin. Poytaxt hokimligi shahar aholisidan noqulayliklar uchun uzr so‘ragan.